
	[bookmark: nev]JACSÓ NÓRA
Gépészmérnök
BSc, 7. félév
Debreceni Egyetem
Műszaki Kar
	






Témavezető:
	Dr. Mankovits Tamás
adjunktus, DE MK




Gumialkatrészek végeselem szimulációja az ADINA szoftver segítségével.

A dolgozatom egy légrugó gumiütközőjének nyomóvizsgálatával, annak kiértékelésével, valamint végeselemes vizsgálatával foglalkozik. A dolgozatomban ismertetem a gumialkatrészek végeselemes vizsgálatához kapcsolódó szakirodalmi feldolgozást, és bemutatom a szimulációhoz használt ADINA végeselem szoftvert.
A kutatásom elsődleges célja a vizsgált gumialkatrész és az abból kimunkált próbatest rugókarakterisztikájának meghatározása laboratóriumi körülmények között. A vizsgálatokat az ISO 7743 szabvány alkalmazásával kiviteleztem. Kiértékeltem továbbá a próbatestek Shore- féle keménységét is a vonatkozó szabvány alkalmazásával. A nyomóvizsgálatok eredményeként meghatároztam a gumi látszólagos rugalmassági moduluszát is az összenyomódás függvényében. A próbatestek laborvizsgálatának eredményéből előállítottam a gumi erő-elmozdulás görbéjét, majd paraméterillesztéssel meghatároztam az ADINA végeselemes szimulációhoz szükséges numerikus anyagállandókat.
A kapott numerikus anyagállandók alkalmazásával elvégeztem a próbatest végeselem szimulációját, amelyet kiértékeltem. Összehasonlításra kerültek a mérési és végeselemes eredmények, amelyek nagyon jó egyezést mutattak.
A dolgozat fő célja annak vizsgálata volt, hogy vajon a próbatest mérésből meghatározott numerikus anyagállandók ugyanazon összetételű bonyolultabb geometriájú alkatrészek vizsgálatára is alkalmasak-e. A légrugó gumiütközőjét is nyomóvizsgálatnak vetettem alá, majd elvégeztem annak végeselemes vizsgálatát is.
Az összehasonlító vizsgálat megmutatta, hogy az ISO 7743 szabvány alkalmazásának eredményeként a próbatestekre meghatározott végeselemes anyagállandók alkalmazhatók azonos anyagú tetszőleges geometriájú, hasonló igénybevételt szenvedő alkatrészek vizsgálatára.




